# Styrets årsberetning for 2020

## Innledning

Styret legger med dette frem årsberetningen.

## Tillitsvalgte

Leder: Håvard Breivik
Nestleder: Geir Grimstad
Medlem/Sekretær: Jørn With-Hansen
Medlem: Terje Winther
Medlem: Atle Edvardsen

Vara: Mildrid Larsen Ramsvik
Vara: Anders Johansen

Revisor: Fredrik Føre, autorisert revisor mot vederlag.

Valgkomite:
Brynjar Breivik
Karstein Nestvold (ikke på valg)
Bjørn- Eirik Heiberg (ikke på valg)

## Virksomhetens formål

BBF har som formål å ivareta medlemmenes båtinteresser, herunder å skaffe og drive hensiktsmessig havn for medlemmenes båter, virke til fremme av båtlivet og godt sjømannskap, samt et godt foreningsmiljø. BBF kan også drive med tilknyttede aktiviteter, f. eks salg av drivstoff, om styret /årsmøtet finner dette hensiktsmessig.

Foreningens formål er av ikke-økonomisk art og eventuelt overskudd på økonomiske aktiviteter kan i den utstrekning det ikke anvendes til fremtidig oppfyllelse av foreningens formål, kun disponeres utenfor foreningen til tilsvarende formål i regi av KNBF eller annen båtforening som er knyttet til KNBF og som er registrert i Frivillighetsregisteret.

BBF arbeider for et bærekraftig båtliv som innebærer et miljøvennlig perspektiv.

## Andre forhold

Generelt:
2020 har på mange måter vært preget av korona. For båtforeningen har det ikke betydd all verden, men utleie av foreningens lokaler har stått helt i stampe.
Foreningen hadde ved årsskiftet 2020/2021 460 betalende medlemmer. Antall båtplasser er 328. Vedlikehold av bryggeanlegget:
For 2020 er det byttet 15 utriggere, egne lokaler er oppgradert, bensinpumpa er oppgradert og det er montert 20 nye strømpunkt for å nevne det som er gjort over vann. Under vann er brygge 7 totaloverhalt og brygge 2 er ettergått etter totaloverhaling. Foruten å arbeide for at foreningen har en sunn økonomi, ser styret det som sin viktigste oppgave å sørge for at bryggeanlegget er godt vedlikeholdt og at medlemmene har trygge båtplasser. Det foregår derfor en kontinuerlig utskifting av utriggere og vedlikehold/utskifting av fortøyninger. Mye av dette arbeidet medfører store kostnader. Driftskostnader brygger var i 2020 på kr 578 000. De totale driftskostnadene var på kr 2 775 000.
Av dette krevde Bodø Havn ca. kr. 502.000 i havneleie.
Omregulering av Molorota:
En stor sak som styret har jobbet med siste året er planene som Bodø Kommune har for området hvor BBF har sin kjernevirksomhet. Dette har medført mye arbeid, møtevirksomhet og jobbing.
Vårt innspill ligger nå sammen med andre innspill inne hos kommunen. Spesielt det som omfatter tankanlegget, parkeringsplassene og tilgangen til moloen har medført stort fokus.
Ny daglig leder:
Ved inngangen til 2020 startet Svein Olsen som ny daglig leder. Svein er nå kommet seg godt til rette, og jobber godt med driften og de prosjekter som er igangsatt til det beste for medlemmene.
Ytre miljø:
Selskapets virksomhet skader ikke det ytre miljø.
Styrets virksomhet:
Styret har avviklet 6 styremøter i 2020 og 3 møter så langt i 2021. Det er behandlet mange poster siden siste årsmøte.

## Noen Aktuelle saker sist år

Medlemsdugnader: Det har vært stor respons på dugnadene som går hver vår og høst. Dette er en god mulighet for medlemmer og administrasjon til å få en oversikt over status på bryggene. Det er derfor svært viktig at alle stiller opp og gjør sitt beste på disse.
Vedlikeholdsgruppa: vi har 4-5 frivillige som støtter daglig leder med smått og stort. Vedlikeholdsgruppa har gjort en strålende jobb i 2020, og er med på å holde alle kostnader nede på et minimum. Styret er svært stolt av den jobben disse flotte folkene gjør.
Strømkabel: innføringen av godkjente strømkabler gjør at krypstrøm avtar og slitasje på båter og kjettinger avtar. Viktig at dette følges opp av den enkelte. Ikke-godkjente kabler fjernes.
Havnami: Nytt drifts- og fakturerings-system er tatt i bruk. Medlemmer bes følge opp at egen kontaktinformasjon er riktig til enhver tid. Nytt for 2021 er at alle fakturaer vil sendes ut via denne kanalen.

## Fortsatt drift

Styret anser driften som tilfredsstillende og under forsvarlig kontroll. Styret kjenner ikke til forhold som har betydning for vurderingen av foreningens økonomiske situasjon og som ikke går frem av regnskap eller beretning.

Styret mener forutsetningene for fortsatt drift. Regnskapet er satt opp etter denne forutsetning.

## Bodø mai 2021

Håvard Breivik Geir Grimstad Svein Olsen Terje Winter Jørn With-Hansen Atle Edvardsen
Styreleder Nestleder Daglig leder Styremedlem Styremedlem Styremedlem